сертифицирани като биологични продукти от „Control Union Certifications“. „Control Union Certifications“ не е предоставил своевременно убедителни отговори на различните искания за предоставяне на информация, отправени от Комисията. Освен това „Control Union Certifications“ не успя да докаже проследимостта и биологичното състояние на тези продукти. Освен това „Control Union Certifications“ е издал сертификат за инспекция за продуктите, които преди това са били понижени в категория „обикновени“ от компетентните органи на държава членка поради остатъчни пестициди. Поради това Комисията реши да отнеме признаването на „Control Union Certifications“ съгласно член 12, параграф 2, първа алинея, букви в), г) и е) от Регламент (ЕО) No 1235/2008 за всички продуктови категории по отношение на Казахстан, Молдова, Русия, Турция и Обединените арабски емирства. В резултат на това вписванията за тези държави следва да бъдат заличени от списъка на признатите контролни и надзорни органи в приложение IV към Регламент (ЕО) No 1235/2008 за „Control Union Certifications“.
 (9)
 Комисията получи и разгледа искане от „Ecocert SA“ за изменение на неговите спецификации. Въз основа на получената информация Комисията стигна до заключението, че е обосновано географският обхват на предоставеното от нея признаване да бъде разширен, така че за продуктовата категория D да обхване също Косово.
 (10)
 Комисията получи искане от „Florida Certified Organic Growers and Consumers, Inc. (FOG), DBA as Quality Certification Services (QCS)“ за изменение на адреса му.
 (11)
 Комисията получи и разгледа искане от „IBD Certificações Ltda“ за изменение на спецификациите му. Въз основа на получената информация Комисията стигна до заключението, че е обосновано географският обхват на предоставеното от нея признаване да бъде разширен, така че за продуктовите категории А и D да обхване също Колумбия, Еквадор и Перу.
 (12)
 Комисията получи и разгледа искане от „Organización Internacional Agropecuaria“ за изменение на неговите спецификации. Въз основа на получената информация Комисията стигна до заключението, че е обосновано географският обхват на предоставеното от нея признаване да бъде разширен, така че за продуктовите категории A и D да обхване също Русия, а за продуктовата категория E — Аржентина.
 (13)
 „Organska Kontrola“ и „Quality Assurance International“ са уведомили Комисията за промяна на адресите си.
 (14)
 В приложение IV към Регламент (ЕО) No 1235/2008, изменен с Регламент за изпълнение (ЕС) 2019/39 (5), „Letis S.A“ е погрешно посочен като признат контролен орган за продуктова категория B по отношение на Белиз, Бразилия, Колумбия, Коста Рика, Доминиканската република, Гватемала, Хондурас, Панама и Ел Салвадор. Тази грешка трябва да бъде поправена.
 (15)
 В приложение IV към Регламент (ЕО) No 1235/2008, изменен с Регламент за изпълнение (ЕС) 2019/39, „Organic Control System“ също е погрешно посочен като признат контролен орган за продуктова категория E по отношение на Република Северна Македония. Тази грешка също трябва да бъде поправена.
 (16)
 Поради това Регламент (ЕО) No 1235/2008 следва да бъде съответно изменен и поправен.
 (17)
 Заличаването на признаването на „Letis S.A“ за продуктовата категория B по отношение на Белиз, Бразилия, Колумбия, Коста Рика, Доминиканската република, Гватемала, Хондурас, Панама и Ел Салвадор и заличаването на признаването на „Organic Control System“ за продуктовата категория Е по отношение на Република Северна Македония следва да се прилага